कोको द्वीपसमूह

अगर आप ऑस्ट्रेलिया के इस से मिलते-जुलते नाम के द्वीपों के बारे में जानकारी ढूंढ रहे हैं तो कोकोस (कीलिंग) द्वीपसमूह का लेख देखें कोको द्वीप बंगाल की खाड़ी में स्थित कुछ छोटे द्वीपों का समूह है जिनपर बर्मा का अधिकार है। यह बंगाल की खाड़ी और अंडमान सागर की सीमा पर हैं और भारत के अंडमान व निकोबार द्वीपसमूह से ठीक उत्तर में हैं। प्रशासनिक रूप से यह बर्मा के यांगोन मण्डल का हिस्सा हैं। भौगोलिक रूप से यह अंडमान और निकोबार के द्वीपसमूह का भाग हैं और अपने सबसे नज़दीकी बिन्दु पर यह उत्तर अंडमान द्वीप से केवल २० किमी की समुद्री दूरी पर हैं। विवरण कोको द्वीपों में तीन मुख्य द्वीप हैं: बड़ा कोको द्वीप (Great Coco Island) - १० किमी लम्बा और २ किमी चौड़ा। इसपर समुद्री कछुओं की काफ़ी आबादी है। छोटा कोको द्वीप (Little Coco Island) - ५ किमी लम्बा और १ किमी चौड़ा। टेबल द्वीप (Table Island) - १.६ लम्बा और १.२ किमी चौड़ा। यहाँ एक पुराना प्रकाशस्तम्भ हुआ करता था लेकिन इसे चलाना वाला अब कोई नहीं है और न कोई इस द्वीप पर रहता है। इनके अलावा कुछ अन्य नन्हें द्वीप भी इस समूह का भाग हैं। चित्रदीर्घा इन्हें भी देखें अंडमान व निकोबार द्वीपसमूह सन्दर्भ